Държавен вестник, бр. 45, 2023 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  45
който при постановяване на решението е бил 
неизвестен на съда и на страната, която иска 
преразглеждането, и то винаги при условие, че 
такова незнание не се дължи на небрежност.
2. Производството за преразглеждане се от­
крива с определение на съда, в което изрично 
се отбелязва съществуването на новия факт, 
като се признава, че той е от такова естество, 
което дава основание за откриване производ­
ство за преразглеждане, и като обявява, че на 
това основание молбата е приемлива.
3. Съдът може да изисква предварителното 
изпълнение на разпоредбите на решението, 
преди да допусне производството за прераз­
глеждане.
4. Молбата за преразглеждане трябва да 
бъде подадена най-късно 6 месеца след от­
криването на новия факт.
5. Никаква молба за преразглеждане не 
може да бъде подадена след изтичането на 
десет години от датата на решението.
Член 62
1. Ако някоя държава счита, че има няка­
къв интерес от правно естество, който може 
да бъде засегнат от решението по делото, 
тя може да подаде молба в съда, за да є се 
разреши да встъпи в делото.
2. Решение по тази молба се взема от съда.
Член 63
1. Когато се поставя въпрос за тълкуване­
то на конвенция, в която освен страните по 
делото участват и други държави, секретарят 
незабавно уведомява всички такива държави.
2. Всяка така уведомена държава има пра­
вото да встъпи в делото; но ако тя използва 
това право, даденото в решението тълкуване 
ще бъде еднакво задължително и за нея.
Член 64
Всяка страна поема собствените си съдеб­
ни разноски, освен ако съдът не реши друго.
ГЛАВА IV
СЪВЕЩАТЕЛНИ МНЕНИЯ
Член 65
1. Съдът може да дава съвещателно мнение 
по всеки правен въпрос по искането на който 
и да е орган или която и да е институция, на 
която е разрешено от Устава или съгласно 
неговите разпоредби да отправя такова искане.
2. Въпросите, по които се иска съвещателно 
мнение от съда, се представят пред съда в 
писмена молба, която съдържа точно изложе­
ние на въпроса, по който се иска мнението; 
към нея се прилагат всички документи, които 
могат да послужат за изясняване на въпроса.
Член 66
1. Секретарят незабавно съобщава молбата 
за съвещателното мнение на всички държави, 
които имат право да се явят пред съда.
2. Секретарят също така уведомява с 
нарочно и пряко съобщение всяка държава, 
която има право да се яви пред съда, или 
всяка международна организация, считани 
от съда или ако той не заседава, от пред­
седателя като такива, които биха могли да 
дадат сведения по въпроса, че съдът е го­
тов да приеме писмени изложения в срок, 
определен от председателя, или да изслуша 
устни изложения относно въпроса в открито 
заседание, свикано за целта.
3. Ако някоя държава, която има право 
да се яви пред съда, не успее да получи спо­
менатото в параграф 2 на този член нарочно 
съобщение, такава държава може да изрази 
желанието да представи писмено изложение 
или да бъде изслушана. Съдът се произнася 
по този въпрос.
4. Държави и организации, които са 
представили писмени или устни изложения 
или и двата вида изложения, се допускат да 
се изкажат по изложенията, направени от 
други държави или организации съобразно 
формите, размера и в сроковете, определени 
във всеки отделен случай от съда или, ако 
той не заседава, от председателя. За тази 
цел секретарят своевременно уведомява за 
всякакви писмени изложения на държавите 
и организациите, които са представили по­
добни изложения.
Член 67
Съдът произнася своите съвещателни мне­
ния в открито заседание, за което са били 
уведомени Генералният секретар и предста­
вителите на пряко заинтересуваните членове 
на Обединените нации, други държави и 
международни организации.
Член 68
При упражняване на своите съвещателни 
функции съдът се ръководи освен това и от 
разпоредбите на настоящия Статут, които се 
отнасят до спорното производство до такава 
степен, до каквато той ги признава за при­
ложими.
ГЛАВА V
ПОПРАВКИ
Член 69
Поправките към настоящия Статут се из­
вършват по същия ред, който е предвиден от 
Устава на Обединените нации за поправките 
на Устава, като се спазват обаче всички пра­
вила, които Общото събрание по препоръка 
на Съвета за сигурност може да приеме от­
носно участието на държави, които са стра­
ни по настоящия Статут, но не са членки на 
Обединените нации.